পুলিশের অপরাধ ও সেই অপরাধ ধামাচাপা দেয়ার জন্য সাময়িক বরখাস্ত এবং তদন্ত কমিটি এটা নতুন কিছু নয়। এর আগেও সমগ্র দেশে প্রতিবাদ হয়েছিল মোহাম্মদপুর থানার উপপরিদর্শক মাসুদ শিকদার ও তা সহকর্মীদের দ্বারা নির্যাতনের শিকার সাবেক গণমাধ্যম কর্মী ও ব্যাংক কর্মকর্তা গোলাম রাব্বীর উপর বর্বর নির্যাতনের পর। তখনও মাসুদ শিকদারকে সাময়িক বরখাস্ত করা হয়েছিল তদন্ত কমিটি হয়েছিল। কিন্তু কাজের কাজ কিছুই হয়নি, ফলাফল শূন্যই রয়ে গেছে। আমাদের পুলিশের নৈতিক চরিত্রের বিন্দুমাত্র পরিবর্তন হয়েছে বলে মনে হয় না বরং কেন জানি মনে হয়ে আমাদের পুলিশ বাহিনীর সদস্যদের নৈতিক চরিত্র ক্রমান্বয়ে নিম্ন দিকে ধাবিত হচ্ছে।